Diari Oficial de la Generalitat Valenciana


Sumari del DOGV 6037, del 17-06-2009 (2009/7040)

RESOLUCIÓ de 10 de juny de 2009, del conseller de Governació, per la qual autoritza la despesa i concedeix subvencions a les universitats de la Comunitat Valenciana per a la realització de cursos de formació i divulgació en matèria de desenrotllament de l'Estatut d'Autonomia i de promoció de l'autogovern i del Dret Foral Civil Valencià, i per a la concessió de beques d'estudis i d'investigació sobre l'Estatut d'Autonomia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6037

Data del DOGV
:   17-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7040


Data del document
:   10-06-2009

Organisme emissor
:   Conselleria de Governació

Tipus de document
:   Resolució

Descriptors 

:   * suport econòmic
    * protecció del patrimoni
    * patrimoni cultural
    * autonomia
    * universitat
    * assignació per estudis

RESOLUCIÓ de 10 de juny de 2009, del conseller de Governació, per la qual autoritza la despesa i concedeix subvencions a les universitats de la Comunitat Valenciana per a la realització de cursos de formació i divulgació en matèria de desenrotllament de l'Estatut d'Autonomia i de promoció de l'autogovern i del Dret Foral Civil Valencià, i per a la concessió de beques d'estudis i d'investigació sobre l'Estatut d'Autonomia. [2009/7040]  
I. L'article 53.2 del vigent Estatut d'Autonomia de la Comunitat Valenciana, en relació amb l'ensenyament, estableix que la Generalitat, en l'exercici de les seues competències, garantirà el dret de tots els ciutadans a una formació professional adequada, a la formació permanent i als mitjans apropiats d'orientació professional que li permeten una elecció fonamentada de carrera, ocupació o professió.  
II. Mitjançant el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, es crea la Conselleria de Governació, a la qual s'assignen competències en matèria consultes populars i electorals i de desenrotllament estatutari, que es concreten en l'article 31.2 del Decret 92/2007, de 6 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, en establir que assumeix, a través de la Direcció General de Coordinació del Desenrotllament Estatutari i Promoció de l'Autogovern, les funcions en matèria d'impuls del desenrotllament de l'Estatut d'Autonomia i direcció i gestió de les polítiques de la Generalitat destinades al desenrotllament de l'autogovern, recuperació del Dret Civil Foral Valencià i de promoció, impuls i investigació de les tradicions i institucions tradicionals del poble valencià, consultes populars i electorals en el marc de la Llei Orgànica 5/1985, de 19 de juny, del Règim Electoral General i la Llei 1/1987, de 31 de març, de la Generalitat, Electoral Valenciana.  
Al seu torn, l'article 12.1 del Reglament Orgànic i Funcional de la Conselleria de Governació, aprovat per Decret 100/2007, de 13 de juliol, del Consell, específica que, a través de l'esmentat òrgan directiu, exerceix, entre altres funcions, les següents: promoure, dirigir i orientar les iniciatives legislatives de desenrotllament estatutari i dirigir i gestionar totes les actuacions encaminades a la recuperació, el desplegament, l'impuls, la potenciació i divulgació del Dret Foral Civil Valencià; la direcció i gestió de les polítiques de la Generalitat destinades a la promoció de l'autogovern i el seu desenrotllament; promoure i impulsar actuacions encaminades a revalorar i difondre les senyes d'identitat del poble valencià reconegudes en l'Estatut d'Autonomia, així com totes les iniciatives orientades a vetlar per la protecció i defensa de la identitat i els valors i interessos del poble valencià, i el respecte a la diversitat cultural de la Comunitat Valenciana, en desplegament del que disposa l'article 12 de l'Estatut d'Autonomia, i la gestió de les competències atribuïdes a la Generalitat en matèria de consultes populars i electorals, en el marc de la Llei Orgànica del Règim Electoral General i la Llei Electoral Valenciana.  
III. L'estat de despeses del pressupost del sector administració general de la Generalitat, aprovat per Llei 17/2008, de 29 de desembre, de Pressupostos de la Generalitat per al 2009, contempla una línia d'ajuda nominativa distribuïda que té com a finalitat atorgar subvencions a les universitats de la Comunitat Valenciana, perquè realitzen cursos de formació i de divulgació en matèria de desenrotllament estatutari i de promoció de l'autogovern i del Dret Civil Foral Valencià, i perquè concedisquen beques d'estudi i investigació sobre l'Estatut d'Autonomia.  
Per tot això, atenent al que estableix l'article 22.2.a) de la Llei 38/2003, de 17 de novembre, General de Subvencions, i 65 del seu Reglament, i l'article 45.a) del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, fent ús de les funcions i competències que tinc atribuïdes, resolc:  
UNIVERSITAT DE LA COMUNITAT VALENCIANA IMPORT  
UNIVERSITAT D'ALACANT 20.000,00 €  
UNIVERSITAT JAUME I DE CASTELLÓ 20.000,00 €  
UNIVERSITAT MIGUEL HERNÁNDEZ D'ELX 20.000,00 €  
UNIVERSITAT DE VALÈNCIA - ESTUDI GENERAL 20.000,00 €  
UNIVERSITAT POLITÈCNICA DE VALÈNCIA 20.000,00 €  
UNIVERSITAT INTERNACIONAL VALENCIANA 20.000,00 €  
UNIVERSITAT CARDENAL HERRERA - CEU 10.000,00 €  
UNIVERSITAT CATÒLICA SANT VICENT MÀRTIR 10.000,00 €  
\* \* \* \* \*  
UNIVERSIDAD DE LA COMUNITAT VALENCIANA IMPORTE  
UNIVERSIDAD DE ALICANTE 20.000,00 €  
UNIVERSIDAD JAUME I DE CASTELLÓN 20.000,00 €  
UNIVERSIDAD MIGUEL HERNÁNDEZ DE ELCHE 20.000,00 €  
UNIVERSITAT DE VALÈNCIA-ESTUDI GENERAL 20.000,00 €  
UNIVERSIDAD POLITÉCNICA DE VALENCIA 20.000,00 €  
UNIVERSITAT INTERNACIONAL VALENCIANA 20.000,00 €  
UNIVERSIDAD CARDENAL HERRERA-CEU 10.000,00 €  
UNIVERSIDAD CATÓLICA SAN VICENTE MÁRTIR 10.000,00 €Primer  
En compliment del que disposa l'estat de despeses del pressupost de la Generalitat per al 2009, aprovat per Llei 17/2008, de 29 de desembre, i de conformitat amb el que disposa l'article 40.1 del text refós de la Llei d'Hisenda Pública de la Generalitat Valenciana, autoritzar la despesa de fins a 140.000,00 € (cent quaranta mil euros), a càrrec de l'aplicació pressupostària 79.27.47.407.90.6, línia T7251000, dels pressupostos de la Generalitat per al 2009, i disposar el crèdit a favor de les universitats de la Comunitat Valenciana, amb la finalitat que aquestes entitats realitzen cursos de formació sobre desenrotllament de l'Estatut d'Autonomia, de promoció de l'autogovern i desenrotllament del Dret Civil Foral Valencià i es concedisquen beques en aquestes matèries.  
Segon  
Concedir les subvencions a les universitats de la Comunitat Valenciana per a les finalitats ressenyades, a càrrec de l'aplicació pressupostària adés relacionada, pels imports que tot seguit s'indiquen:  
Tercer  
Respecte de les despeses subvencionables:  
1. Les despeses a finançar per la Conselleria de Governació, seran totes aquelles derivades de la realització per cada universitat de cursos de formació i de divulgació en matèria de desenrotllament de l'Estatut d'Autonomia i de promoció de l'autogovern, i de desenrotllament del Dret Civil Foral Valencià i de la concessió de beques d'estudis i investigació sobre l'Estatut.  
2. Seran elegibles per al seu finançament per aquestes subvencions aquelles despeses que cada universitat haja realitzat des de l'1 de gener de 2009.  
3. Els cursos de formació que puguen realitzar-se en cada Universitat o les beques d'estudis i investigació que, en relació amb l'objecte de la subvenció, puguen concedir-se, en tot o en part, amb el finançament de la Conselleria de Governació, hauran de comptar amb l'adequada publicitat institucional en què es faça constar la participació financera de la Generalitat - Conselleria de Governació.  
4. Els cursos de formació que cada Universitat vullga realitzar o les beques d'estudis i investigació que en relació amb l'objecte de la subvenció puguen concedir-se, subjectes al finançament, total o parcial, prevista en aquestes subvencions hauran de comptar, a més, amb la prèvia i expressa autorització de la Conselleria de Governació, a través de la seua Direcció General de Coordinació del Desenrotllament Estatutari i Promoció de l'Autogovern.   
Quart  
Quant a la forma i el termini de justificació de la subvenció:  
1. L'aplicació de l'import de la subvenció serà justificada per cada Universitat beneficiària, mitjançant la presentació del compte justificatiu simplificat a què es refereix l'article 75 del Reglament de la Llei General de Subvencions, aprovat per Reial Decret 887/2006, que contindrà els documents següents:  
a) Una memòria d'actuació de l'exercici en curs.  
b) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament.  
c) Un detall d'altres ingressos o subvencions que hagen finançat l'activitat subvencionada amb indicació de l'import i la seua procedència.  
2. La Conselleria de Governació, a través de la Direcció General de Coordinació del Desenrotllament Estatutari i Promoció de l'Autogovern, comprovarà, mitjançant tècniques de mostratge aleatori o per raó de l'import o el concepte de despesa, els justificants que crega oportuns i que permeten obtenir evidència raonable sobre l'adequada aplicació de la subvenció, al fi dels quals podrà requerir a la Universitat beneficiària la remissió dels justificants de despesa seleccionats.  
Sense perjudici de l'anterior, per a la tramitació del pagament de les subvencions a l'efecte del que estableix l'apartat setzè, número 2, B), de l'Acord de 27 de juny de 2008, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa (DOCV núm. 5797 de 02.07.2008), l'entitat beneficiària haurà de presentar, en tot cas, còpia compulsada de les factures originals de les despeses realitzades, degudament formalitzades d'acord amb el que estableix el Reial Decret 1.496/2003, de 28 de novembre, pel qual s'aprova el Reglament regulador de les obligacions de facturació i es modifica el Reglament de l'Impost sobre el Valor Afegit, o documents de valor probatori equivalent en el tràfec mercantil o amb eficàcia administrativa, incorporats en la relació a què es fa referència en l'apartat b) del número anterior i, si és el cas, la documentació acreditativa del pagament.  
3. El termini de justificació de les despeses finançades per aquestes subvencions vencerà el 31 d'octubre de 2009.  
4. En el cas de l'obtenció d'altres ingressos o subvencions per al finançament de l'activitat subvencionada, la justificació que presente cada Universitat haurà d'aconseguir, almenys, l'import total cobert per totes les fonts de finançament esmentades. En cas contrari, l'import de l'ajuda concedida a cada Universitat es reduirà proporcionalment fins a aconseguir el corresponent a la despesa acreditada, deduïts els ingressos que hi escaiguen.  
5. Prèviament al cobrament de la subvenció, cada entitat beneficiària acreditarà trobar-se al corrent de les seues obligacions tributàries i enfront de la Seguretat Social, mitjançant l'aportació de les certificacions expedides pels òrgans competents, d'acord amb allò que s'ha exigit en l'article 47.7 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.1996).  
Al seu torn, també amb caràcter previ al cobrament de la subvenció, cada Universitat haurà de declarar que compleix les condicions per a ser beneficiària de la subvenció pública i que no es troba incursa en cap de les prohibicions a què es refereix l'article 13 de la Llei 38/2003, de 17 de novembre, General de Subvencions, als efectes de les quals presentarà davant la Direcció General de Coordinació del Desenrotllament Estatutari i Promoció de l'Autogovern la corresponent declaració responsable subscrita pel seu representant legal.  
Cinquè  
El pagament s'efectuarà d'una sola vegada, després de la justificació de les despeses en la forma prevista en la present resolució i la seua comprovació i aprovació per l'òrgan administratiu competent, mitjançant transferència al compte bancari de què siga titular cada entitat beneficiària i que es trobe donada d'alta en el Sistema d'Informació Pressupostària de la Generalitat.  
Sisè  
En relació amb la compatibilitat de la subvenció:  
1. La subvenció a què es refereix aquesta resolució es declara compatible amb qualssevol altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que, en conjunt, no superen el cost de l'activitat subvencionada.  
2. Donat el caràcter de les ajudes que contempla aquesta resolució i que van dirigides a institucions com són les universitats de la Comunitat Valenciana, la finalitat de les quals és l'ensenyament superior, mitjançant la investigació, la docència i l'estudi, aquestes subvencions no tenen el caràcter d'ajuda d'Estat a què es refereix l'article 87 del Tractat Constitutiu de la Comunitat Europea, per la qual cosa queda exempta de l'obligació a què es refereix l'article 3.1 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques.  
D'acord amb el que disposa l'article 3.4 de l'esmentat Decret 147/2007, s'ha remès a la Direcció General d'Economia de la Generalitat informe de no-subjecció a la Política de la Competència de la Unió Europea en què justifica adequadament la no-aplicació de l'apartat 1 de l'article 87 del Tractat.  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant el mateix òrgan que la va dictar, en el termini d'un mes a comptar de l'endemà de la notificació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé directament recurs contenciós administratiu en el termini de dos mesos comptats des de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
València, 10 de juny de 2009.- El conseller de Governació: Serafín Castellano Gómez.